ให้สรุปบทความ แนวความคิดเรื่องความผิดพลาดของนักลงทุนที่ประสบความสำเร็จ กับนักลงทุนที่ไม่ประสบความสำเร็จ
การลงทุนในตลาดหลักทรัพย์หรือตลาดหุ้นก็เช่นเดียวกัน ไม่มีนักลงทุนหรือเทรดเดอร์คนใดที่ไม่เคยผิดพลาด ไม่เคยผ่านช่วงวิกฤติในการลงทุนมาก่อน อยู่ที่ว่าจะผิดพลาดมากน้อยแค่ไหนเท่านั้นเอง แต่สิ่งสำคัญที่แบ่งแยกระหว่างนักลงทุนที่ประสบความสำเร็จกับนักลงทุนที่ไม่ประสบความสำเร็จก็คือ “การเรียนรู้จากความผิดพลาด” นั้นเองครับ ยกตัวอย่างเช่น เมื่อคุณเข้าไปเล่นหุ้นขาซิ่งหรือหุ้นปั่นโดยที่คุณไม่ได้ศึกษาเลย แล้วคุณเห็นมันวิ่งไปเรื่อยๆ คุณก็จะกระหยิ่มกระย่องว่าคุณจะเป็นมหาเศรษฐีแน่นอน เพราะคุณคิดว่าหุ้นซิ่งที่คุณถือนั้นจะทำกำไรให้คุณมหาศาล คุณก็เลยตัดสินใจใส่เงินลงทุนเพิ่มอีกจนแทบจะหมดหน้าตักที่คุณมี….สุดท้ายเหรอครับ? เจ๊งซิครับ!! เพราะมันคือหุ้นปั่น..คุณถือนาน คุณตายแน่! (ผมตายมาแล้ว ฮ่าๆๆ) จากเงินกำไรและเงินต้นทุนที่คุณมีอย่างมากมาย กลับเปลี่ยนเป็นเหลือเงินลงทุนแค่ 10-20% ของเงินต้นทุน ตรงนี้แหละครับ จุดตัดสินว่าคุณจะประสบความสำเร็จหรือไม่ในเส้นทางการลงทุนในตลาดหุ้นอันโหดร้ายเส้นทางนี้ ถ้าเป็นคุณ…คุณจะทำอย่างไร? คุณจะหยุด เลิกลงทุน แล้วยอมก้มหน้าทำงานรับเงินเดือนประจำเดือนละไม่เท่าไหร่ หรือ จะเรียนรู้จากความผิดพลาดที่คุณได้ประสบพบเจอ เพื่อที่คุณจะมีรายได้อย่างไร้ขีดจำกัด อย่างที่วาดฝันไว้? คุณเลือกเอง คุณตัดสินใจเองน่ะครับ คุณอาจจะล้มเลิกก็ได้ ไม่มีใครว่าคุณ แต่ผมไม่อยากให้ทุกๆ ท่านล้มเลิก เพราะผมเชื่อมั่นในพลังของคนที่เรียนรู้จากความผิดพลาดครับ คุณล้มได้ คุณเจ็บได้ แต่คุณก็ต้องเรียนรู้วิธีที่จะไม่ทำให้คุณล้มอีกครั้ง และถ้าเมื่อไหร่คุณทำได้ คุณยืนได้ด้วยตัวของคุณเอง คุณก็จะไม่มีวันล้มอีกเลย หรือถึงแม้จะล้มอีกครั้ง คุณก็จะรู้วิธีประคองตัวคุณให้คุณเจ็บน้อยที่สุดอย่างแน่นอน นักลงทุนที่ประสบความสำเร็จก็เช่นกัน เค้าเหล่านั่นมักจะจดจำความผิดพลาดที่ตัวเองได้ก่อขึ้นในอดีต และพัฒนา แก้ไข ปรับปรุงเพื่อไม่ให้ความผิดพลาดนั้นเกิดขึ้นซ้ำๆซากๆ อีกครั้ง หรือว่า ถึงจะไม่สามารถลบข้อผิดพลาดได้ทั้งหมด แต่อย่างน้อย การที่เราเรียนรู้จากความผิดพลาดในอดีต ย่อมจะทำให้โอกาสที่จะเกิดความผิดพลาดอีกนั้น มีน้อยลง… เพราะเค้าเหล่านั้น “ได้เรียนรู้” และ “แก้ไข” เพื่อที่ความผิดพลาดนั้นจะได้ไม่เกิดขึ้นอีก นักลงทุนที่ประสบความสำเร็จ – เชื่อมั่นตลอดว่า ความผิดพลาดคือประสบการณ์และบทเรียนที่ต้องเรียนรู้ นักลงทุนที่ไม่ประสบความสำเร็จ – ไม่เคยเรียนรู้จากความผิดพลาด มักจะโทษโชคชะตา โทษตลาดและผู้อื่น
ไม่มีนักลงทุนหรือเทรดเดอร์คนใดไม่เคยทำผิดพลาดกับการการลงทุนในตลาดหลักทรัพย์หรือตลาดหุ้น หรือไม่เคยผ่านช่วงวิกฤติในการลงทุนมาก่อน เพียงแต่สิ่งสำคัญที่แบ่งแยกนักลงทุนที่ประสบความสำเร็จออกจากนักลงทุนที่ไม่ประสบความสำเร็จ ก็คือ “การเรียนรู้จากความผิดพลาด”

นักลงทุนที่ประสบความสำเร็จ จะจดจำความผิดพลาดที่ตัวเองได้ก่อขึ้นในอดีต และพัฒนา แก้ไข ปรับปรุงไม่ให้ผิดซ้ำ แล้วเรียนรู้บทเรียนจากความผิดพลาดเหล่านั้น โดยไม่โทษโชคชะตา ไม่โทษตลาด และไม่โทษผู้อื่น
4.เครื่องมือทางการเงิน,5.กลยุทธ์การลงทุน,6.การบริหารสินทรัพย์